**„Akropoliuose“ – nemokami renginiai šeimoms: mokys, kaip išvengti nelaimių prie vandens**

**Kasmet Lietuvoje fiksuojama dešimtys nelaimingų atsitikimų, kai poilsis prie vandens telkinių baigiasi tragedija. Vien šiemet per pirmąjį pusmetį ugniagesiai gelbėtojai iš vandens ištraukė 57 skenduolius, iš kurių – keturis nepilnamečius. Liepos 19–20 dienomis Vilniaus, Klaipėdos ir Šiaulių „Akropoliuose“ organizuojami renginiai šeimoms apie saugų elgesį prie vandens. Nemokamų edukacijų metu lankytojų laukia papildomos pramogos ir prizai.**

„Norime paskatinti šeimas vasaros poilsiui ruoštis atsakingai. Šiuose renginiuose saugaus elgesio prie vandens ir vandenyje taisyklės bus pristatomos vaikams patrauklia forma – teatralizuotų edukacijų metu. Tikime, kad edukacijos bus naudingos tiek suaugusiesiems, tiek mažiesiems „Akropolių“ lankytojams“, – komentuoja Paulius Pocius, „Akropolis Group“ rinkodaros ir komunikacijos vadovas.

Renginiai šeimoms su mažais vaikais vyks liepos 19–20 dienomis Vilniaus, Klaipėdos ir Šiaulių „Akropoliuose“ nuo 11 iki 16 valandos. Renginių metu organizuojamos teatralizuotos edukacijos vyks du kartus per dieną – 13 ir 15 val. Kiekvienos edukacijos trukmė – 30 minučių.

Nemokamų edukacijų šeimoms metu bus aptariamos svarbios temos: kokios spalvos maudymosi kostiumėlius rinktis, kad vaikai vandenyje būtų geriau matomi, kaip saugiai bristi į vandens telkinius, kaip atsakingai ir saugiai mėgautis vandens pramogomis bei elgtis įvairiose situacijose. Taip pat bus dalijamos ir Lietuvos hidrometeorologijos tarnybos atmintinės su saugaus elgesio vandenyje taisyklėmis.

Renginių metu prekybos ir pramogų centrų „Akropolis“ lankytojai galės dalyvauti laimės rato žaidime be pralaimėjimų, kurio prizus įsteigė renginio partneris „Ermitažas“. Bus galima laimėti įvairių vasaros maudynių atributų – pripučiamų ratų, kamuolių ir kitų prizų.

Mažųjų edukacijų dalyvių lauks ir kitos nemokamos pramogos.

Daugiau informacijos apie renginius šeimoms – svetainėje [www.akropolis.lt](http://www.akropolis.lt) ir prekybos centruose.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* [*aiste@ideaprima.lt*](mailto:aiste@ideaprima.lt)

*„Akropolis Group“ atstovė žiniasklaidai*

*IDEA PRIMA Projektų direktorė*